Veşti proaste pentru liderul grupului PSD din Senat, Şerban Nicolae! Acesta va trebui să aştepte 7 ani în maşină, în faţa penitenciarului Jilava, după ce şeful său, fostul senator Cătălin Voicu, a primit o condamnare definitivă.

„Înainte de a fi senator, Şerban Nicolae e şofer, o meserie guvernată de un cod deontologic foarte strict”, spune un coleg de partid. „Dacă jupânul intră undeva, şoferul trebuie să-l aştepte la poartă, fie ploaie, fie vânt, indiferent când urmează să iasă.”

Surse din cadrul partidului spun că, pentru aşteptarea de şapte ani, Şerban Nicolae şi-a pregătit un teanc de integrame gata completate şi a strâns în fosele nazale o cantitate imensă de muci din care să facă biluţe – distracţiile preferate ale elitei intelectuale PSD.



